CELEX: 62015TN0502
Language: fi
Date: 2015-09-01 00:00:00
Title: Asia T-502/15: Kanne 1.9.2015 – Espanja v. komissio

19.10.2015   
            
            
               FI
            
            
               Euroopan unionin virallinen lehti
            
            
               C 346/36
            
         Kanne 1.9.2015 – Espanja v. komissio
   (Asia T-502/15)
   (2015/C 346/41)
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: L. Banciella Rodríguez-Miñón)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               osittain kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 22.6.2015 annetun komission täytäntöönpanopäätöksen siltä osin kuin se koskee Espanjan kuningaskuntaa
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   Katalonian itsehallintoalueen osalta:
   
               1)
            
            
               Kiinteä oikaisu, jonka nettomäärä on 609 337,80 euroa, ja käytetty laskentamenetelmä ovat vastoin yhteisen maatalouspolitiikan rahoituksesta 21.6.2005 annetun neuvoston asetuksen (EY) N:o 1290/2005 31 artiklan 2 kohtaa, suuntaviivoja, jotka sisältyvät 23.12.1997 päivättyyn komission asiakirjaan VI/5330/97 (Rahoituksellisten seuraamusten määrittäminen EMOTR:n tukiosaston tilien tarkastamista ja hyväksymistä koskevaa päätöstä valmisteltaessa), ja asiakirjaa AGRl-64043-2005 (Communication from the Commission on how the Commission intends in the context of the EAGGF-Guarantee clearance procedure to handle shortcomings in the context of cross-compliance control systems implemented by the Member States), koska ei ole asianmukaista soveltaa kiinteää arviointia, sillä Espanjan kuningaskunta on toimittanut täsmällisen arvion todellisesta riskistä rahastolle. Komission täytäntöönpanotoimi on paitsi virheellinen myös suhteeton eikä se ole perusteltu.
            
         
               2)
            
            
               Se, että yleiseen kiinteään 2 prosentin oikaisuun lisätään määrältään 609 337,80 euron suuruinen tarkka oikaisu, ja laskentamenetelmä ovat vastoin neuvoston asetuksen (EY) N:o 1290/2005 31 artiklan 2 kohtaa ja rahoitusoikaisujen laskemista koskevista suuntaviivoista annettuja komission asiakirjoja, koska saman vaatimusten noudattamatta jättämisen osalta ei saa käyttää ja kumuloida samanaikaisesti kahta laskentamenetelmää. Se on paitsi oikeudellisesti epäjohdonmukaista myös täysin suhteetonta eikä se ole perusteltua.
            
         
               3)
            
            
               Oikaisu, joka on tehty hakuvuodelta 2009 sekä varainhoitovuosilta 2011 ja 2012, on vastoin asetuksen (EY) N:o 1290/2005 31 artiklan 4 kohtaa, merkitsee vilpittömän yhteistyön periaatteen loukkaamista ja loukkaa Espanjan kuningaskunnan puolustautumisoikeuksia siltä osin kuin komissio on perusteettomasti laajentanut rahoitusoikaisun koskemaan tiedonantoa edeltäneiden 24 kuukauden jälkeistä ajanjaksoa varsinkin, kun Espanjan kuningaskunta oli korjannut puutteet.
            
         Kanarian saarten itsehallintoalueen osalta:
   
               4)
            
            
               Kiinteä oikaisu, jonka määrä on 1 689 689,03 euroa, ja käytetty laskentamenetelmä ovat vastoin asetuksen (EY) N:o 1290/2005 31 artiklan 2 kohtaa ja suuntaviivoja, jotka sisältyvät komission asiakirjaan AGRI/D/40474/2010-REV 1.